หุ้นเอเชียสดใส รับ”ดาวโจนส์”ปิดพุ่งเกือบ 200จุด นลท.จับตาผลเลือกตั้งกลางเทอมสหรัฐฯใกล้ชิด
ตลาดหุ้นเอเชียสดใส รับ "ดาวโจนส์" ปิดพุ่งเกือบ 200 จุด นลท.จับตาผลเลือกตั้งกลางเทอมสหรัฐฯใกล้ชิด
7 พ.ย. 2561

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดพุ่งขึ้นเมื่อคืน ก่อนที่ตลาดจะรู้ผลการเลือกตั้งกลางเทอมของสหรัฐ ขณะที่นักลงทุนคาดหวังว่า ผลการเลือกตั้งในครั้งนี้จะช่วยให้ตลาดคลายความกังวลเกี่ยวกับทิศทางการเมืองในสหรัฐ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,189.74 จุด เพิ่มขึ้น 41.99 จุด, +0.19%
ดัชนี SSE Composite ตลาดหุ้นจีนเปิดวันนี้ที่ 2,659.84 จุด เพิ่มขึ้น 0.48 จุด, +0.02%
ดัชนี HSI ตลาดหุ้นฮ่องกงเปิดวันนี้ที่ 26,125.09 จุด เพิ่มขึ้น 4.13 จุด, +0.02%
ดัชนี TAIEX ตลาดหุ้นไต้หวันเปิดวันนี้ที่ 9,818.15 จุด ลดลง 6.80 จุด, -0.07%
ดัชนี KOSPI ตลาดหุ้นเกาหลีใต้เปิดวันนี้ที่ 2,090.32 จุด เพิ่มขึ้น 0.70 จุด, +0.03%
ดัชนี FTSE STI ตลาดหุ้นสิงคโปร์เปิดวันนี้ที่ 3,084.50 จุด เพิ่มขึ้น 23.88 จุด, +0.78%
ดัชนี FBMKLCI ตลาดหุ้นมาเลเซียเปิดวันนี้ที่ 1,712.71 จุด เพิ่มขึ้น 3.91 จุด, +0.23%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,181.26 จุด เพิ่มขึ้น 1.15 จุด, +0.02%
ด้านนักลงทุนจับตาการเลือกตั้งกลางเทอมของสหรัฐ ซึ่งจะเป็นการเลือกตั้งสมาชิกสภาผู้แทนราษฎรสหรัฐทั้งสภาจำนวน 435 คน ขณะที่เลือกสมาชิกวุฒิสภาจำนวน 35 คนจากทั้งหมด 100 คน รวมทั้งเลือกผู้ว่าการรัฐ 36 รัฐจากทั้งหมด 50 รัฐ
ขณะเดียวกัน นักวิเคราะห์คาดการณ์ว่า พรรคเดโมแครตจะสามารถครองเสียงข้างมากในสภาผู้แทนราษฎร ส่วนพรรครีพับลิกันครองเสียงส่วนใหญ่ในวุฒิสภา ซึ่งหากผลการเลือกตั้งออกมาตามคาด ก็จะเป็นผลบวกต่อตลาดหุ้น
นอกจากนี้ นักวิเคราะห์ยังมองว่า หากพรรครีพับลิกันครองเสียงข้างมากได้ทั้ง 2 สภา ก็จะทำให้ตลาดหุ้นพุ่งขึ้นในระยะสั้น เนื่องจากจะทำให้รัฐบาลมีแนวโน้มออกมาตรการปรับลดอัตราภาษีต่อไป  แต่หากพรรคเดโมแครตครองเสียงข้างมากทั้ง 2 สภา ก็จะทำให้ตลาดหุ้นถูกกดดัน เนื่องจากจะทำให้การผ่านนโยบายกระตุ้นเศรษฐกิจของปธน.ทรัมป์ เป็นไปอย่างลำบาก